Vinnig spring om rybewys te hernu | Maroela Media
Die hernuwingsagterstand wat weens die Covid-19-grasietydperk veroorsaak is, sal na verwagting teen September vanjaar weggewerk wees. (Foto: Maroela Media)
Die departement van vervoer het 'n beroep op motoriste gedoen om hul rybewyse te hernu voor dit verval, sodat enige bykomende koste vermy kan word.
Die departement sê hy is op dreef met die produksie van uitstaande lisensiekaarte en die bottelnek wat tussen November verlede jaar en Januarie vanjaar ondervind is, behoort teen April ingehaal te wees.
Maroela Media het vroeër berig die algehele agterstand van bestuurderslisensies wat op 31 Maart verval, staan landwyd op 2,1 miljoen. Landwyd moet meer as 1,2 miljoen lisensies uit 'n geheel van 2,8 miljoen rybewyse wat reeds verval het, ook nog hernu word.
Die hernuwingsagterstand wat weens die Covid-19-grasietydperk veroorsaak is, sal na verwagting teen September vanjaar weggewerk wees.
Intussen bly motoriste se lisensies wat op 31 Maart vanjaar verval, vir nog drie maande geldig, mits die motoris nog in besit van sy ou rybewys is. Motoriste moet ook met 'n kwitansie kan bewys dat hulle reeds aansoek vir 'n nuwe rybewys gedoen het.
Die bepaling geld ook vir diegene wat sedert 25 Februarie tot 31 Maart aansoek gedoen het of aansoek gaan doen vir 'n hernuwing. Dié rybewyse bly ook geldig vir 'n verdere drie maande.
Motoriste wat aansoek doen vir 'n rybewys nadat dit verval het – dus ná 31 Maart – moet aansoek doen vir 'n tydelike rybewys. Die koste verbonde hieraan wissel van provinsie tot provinsie.
Volgens die departement is die onlangse dispuut met bestuurskole opgelos en alle lisensie- en toetssentrums is weer oop vir sake soos gewoonlik.
Kan iemand my inlig oor wat die ekstra koste sal wees indien jy nie die spertyd haal nie, volgens my beperkte kennis maak die wet glad nie voorsiening vir enige boetes met die hernuwings proses nie en indien daar nou so iets is sal dit totaal onbillik wees teenoor die padverbruiker!
Het 6 maande voor my lisensie verval dit al hernu. (Augustus 2021). Wag nog op my lisensie. Het al persoonlik vir Min Fikile Mbalula geskryf en gevra vir 'n oplossing en wag nog steeds op sy kantoor se antwoord. Ek het nie meer hoop nie en ry maar steeds op my ou lisensie. Sal graag in die hof wil verduidelik.
Die lisensiekaart is natuurlik n foefie en al rede daarvoor is kader verryking. Al wat hulle n wettige been het om te staan is die oogtoets. As jy dus met n wettige geslaagde oogtoets sertifikaat in jou motor het en gestop word en dit toon, is my mening dat geen hof jou dan kan vervolg nie. N regskenner se mening hieroor sal verwelkom word.
Nog n portefielja wat Hardy ( lesufi = laurel, fikile= hardy of maybe tweedledum en tweedledee) op geneuk het. Hy is soos sissy sisulu deur elke dept en net choas agter gelos. Viva kaders
Het Desember reeds hernuwing gedoen, aangesien my lisensie in Januarie 2022 verval.
Na 3 maande nog geen "nuwe kaartjie" ontvang.
Het alreeds "BYKOMENDE KOSTE AANGEGAAN", @R84.00 vir n tydelike lisensie.
Nou wat word gedoen aan die verbruiker se "Bykomende Koste"???? Duidelik word dit weer onder die mat ingevee!!!